શીર્ષક: રાહી સરનોબત : એ શૂટિંગ સ્ટાર જેમણે નિવૃત્તિ આરેથી પાછા વળી ટોક્યો ઑલિમ્પિકને નિશાન બનાવ્યું\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
રાહી સરનોબત

2019માં જર્મનીના મ્યુનિકમાં આઈએસએસએફ વર્લ્ડ શૂટિંગ ચૅમ્પિયનશિપ્સમાં તેમણે ગોલ્ડ મેડલ હાંસલ કર્યો હતો. 

તેમણે 25 મીટર પિસ્ટલ શૂટિંગ ઇવેન્ટમાં આ સિદ્ધિ હાંસલ કરી હતી અને ટોક્યો ઑલિમ્પિક્સ 2021માં પોતાનું સ્થાન મેળવ્યું હતું. તેમને તેમના પ્રદર્શન માટે અર્જુન ઍવૉર્ડથી નવાજવામાં આવ્યાં હતાં. 

પ્રેરણા

રાહી સરનોબત

રાહી સરનોબત જ્યારે કોલ્હાપુરમાં સ્કૂલમાં ભણતાં હતાં ત્યારે એનસીસીમાં કૅડેટ હતાં ત્યારે તેમનો પરિચય હથિયારો સાથે થયો. તેઓ કહે છે કે તેઓ પિસ્ટલ ચલાવવામાં સારાં હતાં અને બંદૂક પકડીને સશક્ત અનુભવ કરતાં હતાં. 

પરંતુ તેમણે શાળામાં પોતાનાં સહપાઠી તેજસ્વિની સાવંતને 2006માં ઑસ્ટ્રેલિયામાં આયોજિત કૉમનવેલ્થ ગેમ્સમાં ગોલ્ડ મેડલ જિતતાં જોયાં ત્યારથી તેમને શૂટિંગની રમતને ગંભીરતાથી લેવાની પ્રેરણા મળી. 

સરનોબત કહે છે કે સાવંતને જ્યારે ગોલ્ડ મેડલ મળ્યો ત્યારે તેમનામાં આ રમત વિશે વધુ જાણવાની ઉત્સુકતા વધી. તેમણે પોતાના શહેરમાં શૂટિંગ શીખવા માટેની વ્યવસ્થાની શોધખોળ શરૂ કરી દીધી.

મુશ્કેલીઓનો સામનો

જલદી જ સરનોબતને અનુભવ થયો તે કોલ્હાપુરમાં શૂટિંગની ગંભીરતાથી ટ્રેનિંગ લેવા માટે સુવિધાઓની કમી છે. તેઓ કહે છે કે આ અંગે પોતાના અસંતોષ વિશે તેઓ પોતાના કોચની સાથે ચર્ચા કરતાં પરંતુ તેમના કોચ તેમને સુવિધાઓના અભાવની જગ્યાએ પોતાની આવડત પર વધુ ધ્યાન આપવાની સલાહ આપતા. 

તેમનાં માતાપિતાએ પણ તેમને પૂર્ણ રીતે ટેકો આપ્યો અને એ વાતનું વિશેષ ધ્યાન રાખ્યું કે સુવિધાઓના અભાવને લઈને તેમનો અસંતોષ તેમના સ્વપ્નના રસ્તામાં સંકટ ન બને. 

તેઓ મુંબઈમાં વધુ સમય પસાર કરવા લાગ્યાં કારણકે ત્યાં ટ્રેનિંગ માટે વધારે સારી સુવિધાઓ ઉપલબ્ધ હતી. જોકે તેમની સામે અન્ય મુશ્કેલી ઊભી હતી જેમકે પ્રૅક્ટિસ માટે હથિયારો અને દારૂગોળો આયાત કરવા.  તેમણે હિંમત ન હારી અને જ્યારે તેમણે રાષ્ટ્રીય કક્ષાએ શૂટિંગ સ્પર્ધામાં મેડલ મેળવવાનું શરૂ કર્યું ત્યારે તેમની મહેનત રંગ લાવી. 

સટીક નિશાન સાધ્યું

રાહી સરનોબત

ડૉમેસ્ટિક પ્રતિસ્પર્ધાઓમાં તેમનાં સારા પ્રદર્શનને જોતાં ભારતનું પ્રતિનિધિત્વ કરવા માટે તેમની પસંદગી કરવામાં આવી. 

2008માં પૂણમાં આયોજિત યૂથ કૉમનવેલ્થ ગેમ્સમાં ગોલ્ડ મેડલ હાંસલ કરીને તેમણે આંતરરાષ્ટ્રીય કક્ષાએ આરંભિક સફળતા મેળવી હતી. તેમણે ઑલિમ્પિક ગેમ્સ, એશિયન ગેમ્સ અને આઈએસએસએફ વર્લ્ડ શૂટિંગ ચૅમ્પિયનશિપ્સમાં ભારતનું પ્રતિનિધિત્વ કર્યું છે. 

એક ખેલાડી...